   ممبئي (ويب ڊيسڪ) بالي ووڊ ايڪشن اسٽار جان ابراهم ايوارڊ فنڪشنز کي سرڪس قرار ڏئي ڇڏيو. جان ابراهم موجب ايوارڊ فنڪشنز کي عزت ناهيان ڏيندو، ڇو ته اهو هڪ ڀوڳ آهي، جتي اداڪار ڊانس ڪندا آهن ۽ ايوارڊ حاصل ڪرڻ کانپوءِ مشڪري ڪندا آهن. هن چيو ته اهي ماڻهو جيڪو ڪجهه ڪندا آهن، ضروري ناهي ته اهو غلط هجي پر مان اهڙن فنڪشنز ۾ ناهيان ويندو، جيڪڏهن مان ايوارڊ فنڪشن ۾ وڃان ته ائين لڳندو ڄڻ سرڪس ۾ وڃي رهيو آهيان. سندس چوڻ هو ته اهو پنهنجي عزت ۽ وقار وڃائڻ جي برابر آهي ۽ مان اهو قطعي ناهيان چاهيندو.